עונת 1985/1986 בליגה הלאומית

עונת 1985/1986 בליגה הלאומית הייתה העונה ה-30 של הליגה הלאומית כליגת הכדורגל הבכירה בישראל.

על ניצחון במשחק הוענקו שלוש נקודות ונקודה בודדת הוענקה על תיקו. לעונת 1985/1986 לליגה הלאומית עלו בני יהודה תל אביב, מכבי שעריים והפועל ירושלים. בתום העונה סיימה הפועל תל אביב במקום הראשון וזכתה באליפות. המבקיעים המצטיינים של העונה היו אורי מלמיליאן מבית"ר ירושלים ודורון רבינזון ממכבי פתח תקווה שכבשו 14 שערים כ"א.

בסיום העונה הפועל חיפה, הפועל ירושלים ומכבי שעריים ירדו ליגה. לעונת 1986/1987 לליגה הלאומית עלו בית"ר נתניה, בית"ר תל אביב והפועל לוד.

טבלת הליגה

מיקוםקבוצהמשחקיםניצחונותתיקוהפסדיםשערי זכותשערי חובההפרש שעריםנקודותהערות1הפועל תל אביב30178552262659העפלה לגביע האינטרטוטו2מכבי חיפה30169547182957העפלה לגביע האינטרטוטו3מכבי תל אביב301695482721574בית"ר ירושלים301578483315525בני יהודה תל אביב301210827198466הפועל כפר סבא301191041347427מכבי פתח תקווה301171234417-408הפועל באר שבע301091124240399מכבי נתניה301161334351-3910שמשון תל אביב309111032386-3811מכבי יבנה3091011213211-3712מכבי יפו309912243410-3613הפועל פתח תקווה30981342442-3514הפועל ירושלים308616314514-30ירדו ליגה15הפועל חיפה306618246036-2416מכבי שעריים3041016224119-22

משחק העונה
מכבי חיפה, האלופה בשתי העונות האחרונות, הייתה המועמדת העיקרית לתואר, ואף הובילה את הטבלה, כבר במחזור ה-9, ב-5 נקודות על הפועל תל אביב שהתמודדה מולה על תואר האליפות במרבית שלבי העונה. במחזורים שאחר מכן הצליחה הפועל תל אביב לצמצם את הפער עד למחזור ה-19 ואף להוביל את טבלת הליגה. במחזור ה-24 הצליחה מכבי חיפה לשוב לפסגרת הליגה, כשניצבה במקום הראשון בהפרש 2 נקודות מהפועל תל אביב ו-5 נקודות ממכבי תל אביב שגם היא הצטרפה למירוץ לתואר האליפות.

במחזור ה-29 ולפני האחרון, מכבי חיפה, אשר הובילה את הטבלה במרבית שלבי העונה, הובילה את טבלת הליגה עם 57 נקודות, כשבמקום השני ניצבה הפועל תל אביב עם 56 נקודות ובמקום השלישי מכבי תל אביב עם 54 נקודות, אשר גם לה היה סיכוי תאורטי לזכייה באליפות (אולם לא ריאלי בשל הבדלים גדולים בהפרש השערים). במחזור האחרון התמודדה הפועל תל אביב בביתה מול מכבי חיפה למשחק אשר יקבע את גורל האליפות בעונה זו.

מהלך המשחק
בעקבות חשיבות המשחק החליטה ההתאחדות על שידור המשחק בשידור חי - השידור החי הראשון של משחק כדורגל שלם בליגה הישראלית. המשחק נערך באצטדיון בלומפילד, מגרשה הביתי של הפועל תל אביב, ב-24 במאי 1986, לעיני כ-20,000 צופים ביציעים, כאשר תיקו היה מספיק למכבי חיפה על מנת לזכות באליפות.

המשחק החל בלחץ של הפועל תל אביב על שער היריבה, אשר נכשלה לפרוץ את הגנת מכבי חיפה והמחצית הראשונה הסתיימה בתיקו מאופס. מאמן הפועל תל אביב, דוד שווייצר, ביצע שני חילופים התקפיים והכניס את החלוצים גילי לנדאו ואלי יאני, במקומם של שני קשרים, במטרה לנצח את המשחק.

בדקה ה-85 העביר אלי כהן כדור אל משה סיני במרכז המגרש. סיני שזיהה את תנועתו של לנדאו מעבר להגנת מכבי חיפה הקפיץ כדור, וזאת בזמן שבצד השני של המגרש חזר אלי יאני מעמדת נבדל ברורה. השופט צבי שריר סימן על המשך המשחק מצידו, ולנדאו הבקיע שער ניצחון. אלי כהן ביצע עברה גסה על רפי אוסמו וספג כרטיס אדום בדקה ה-90, אך התוצאה נשארה בעינה והפועל תל אביב ניצחה את המשחק, וזכתה באליפות בהפרש של שתי נקודות על מכבי חיפה.

הפועל תל אביב שוער 1  יום טוב טליאסמגן שמאלי   יעקב כהן בלם   יהודה עמרבלם   יעקב אקהויזבלם   יוסי זאנהמגן ימני   דוד הרשליקוביץקשר אחורי   אלי כהן קשר מרכזי   אליאור ברנס קיצוני ימני   משה סיניקיצוני שמאלי   מוריס ז'אנוחלוץ מרכזי   שבתאי לוימחליפים:חלוץ מרכזי   גילי לנדאו  חלוץ מרכזי   אלי יאני מאמן: דוד שווייצרמכבי חיפה שוער 1  אבי רןמגן שמאלי   איתן אהרוניבלם   רפי אוסמו בלם   אלי כהןמגן ימני   ציון מריליקשר אחורי   אברהם אבוקרטקשר מרכזי   ליאור רוזנטל קשר התקפי   ברוך ממןחלוץ מרכזי   זאהי ארמליחלוץ מרכזי   משה סלקטר חלוץ מרכזי   רוני רוזנטלמחליפים:קשר מרכזי  ניר קלינגר  מאמן: שלמה שרף

תגובות למשחק
הפועל תל אביב חגגה את האליפות העשירית בתולדותיה, כאשר מן העבר השני, של הסגנית מכבי חיפה, נשמעו טענות קשות כלפי צוות השיפוט ובראשו השופט צבי שריר שאישר את השער, לטענתם מעמדת נבדל ברורה של אלי יאני. גם מכיוון העיתונות ספג צוות השיפוט ביקורות על כשירותו, ובעיקר כשירותם של הצוות שיפוט מלבד שריר שהיו לא מנוסים ומדרג נמוך, וכלפי הקוון, רחמים שאשו שלא הניף את הדגל לעבירת נבדל. השופט הגן על החלטתו כשטען שהנבדל הוא "נבדל פסיבי" ללא השפעה על המשחק (כיום נבדלים שכאלה אכן אינם נחשבים לעבירת נבדל, אולם נכון לאותה התקופה היה נחשב "נבדל פסיבי" כעבירת נבדל).

קישורים חיצוניים
 סיקור המשחק, באתר הרשמי של מכבי חיפה
 תיאור המשחק, באתר ויקי-פועל


 תיאור המשחק של אלי יאני - 


הערות שוליים

קטגוריה:1986 בישראל: כדורגל
קטגוריה:עונות בליגה העליונה בכדורגל בישראל
קטגוריה:תחרויות כדורגל ב-1985
קטגוריה:1985 בישראל: כדורגל
קטגוריה:תחרויות כדורגל ב-1986